|  |  |
| --- | --- |
| ГРБОВИ ЗА МЕМОРАНДУМ | Republica SerbiaProvincia Autonomă Voivodina**Secretariatul Provincial pentru Educaţie, Reglementări,****Administraţie şi Minorităţile Naţionale - Comunităţile Naţionale**Bulevar Mihajla Pupina 16, 21000 Novi SadT: +381 21 487 46 14, 487 40 36; 487 43 36ounz@vojvodinа.gov.rs |
|  | NUMĂRUL: 128-454-8 /2023-04 |  DATA: 22.02.2023 |
|  |  |  |

În baza articolului 5 din Hotărârea Adunării Provinciei privind repartizarea mijloacelor bugetare pentru finanțarea și cofinanțarea activităților de program și proiectelor din domeniul educației și instrucției elementare și medii și al nivelului de trai al elevilor din Provincia Autonomă Voivodina ("Buletinul oficial al P.A.V.", nr. 14/15 şi 10/17), articolului 3 din Regulamentului privind repartizarea mijloacelor bugetare finanțarea și cofinanţarea modernizării infrastructurii instituţiilor de educaţie şi instrucţie elementară şi medie şi instituţiilor din domeniul nivelului de trai al elevilor din teritoriul P.A. Voivodina („Buletinul oficial al PAV”, nr. 7 /23) şi articolului 3 din Regulamentului privind repartizarea mijloacelor bugetare pentru finanţarea şi cofinanţarea modernizării infrastructurii instituţiilor preşcolare din teritoriul P.A. Voivodina („Buletinul oficial al PAV”, nr. 7/23 ), raportat la Hotărârea Adunării Provinciei privind bugetul Provinciei Autonome Voivodina pentru anul 2023 („Buletinul oficial al P.A.V.”, numărul 54/22) , Secretariatul Provincial pentru Educație, Reglementări, Administrație și Minoritățile Naționale - Comunitățile Naționale (în continuare: Secretariatul) publică

**CONCURS**

**PENTRU FINANȚAREA ȘI COFINANȚAREA RECONSTRUIRII, ADAPTĂRII, REPARĂRII ȘI ÎNTREȚINERII CURENTE ŞI PRIN INVESTIȚII A CLĂDIRILOR INSTITUŢIILOR DE INSTRUCŢIE ŞI EDUCAŢIE ELEMENTARĂ ȘI MEDIE ȘI A EDIFICIILOR INSTITUȚIILOR DIN DOMENIUL NIVELULUI DE TRAI AL ELEVILOR ȘI ALE INSTITUȚIILOR PREȘCOLARE DIN TERITORIUL PROVINCIEI AUTONOME VOIVODINA PENTRU ANUL 2023**

Concursul se publică pentru suma de mijloace asigurate prin Hotărârea Adunării Provinciei privind bugetul Provinciei Autonome Voivodina pentru anul 2023 („Buletinul oficial al P.A.V.”, nr.: 54/22 ) şi anume: pentru finanţarea şi cofinanțarea reconstruirii, adaptării, reparării și întreținerii prin investiții а edificiilor instituţiilor de educație și instrucție elementară și medie, a edificiilor instituțiilor din domeniul nivelului de trai al elevilor și ale instituțiilor preșcolare din teritoriul Provinciei Autonome Voivodina în cuantum total de **180.000.000,000 dinari** (pentru nivelul elementar de educație și instrucție **121.000.000,00 dinari,** pentru nivelul mediu de educație și instrucție **40.000.000,00 dinari,** pentru instituțiile din domeniul nivelului de trai al elevilor **7.500.000,00 dinari** și pentru instituțiile preșcolare **11.500.000,00 dinari**).

Mijloacele nu se acordă pentru finanţarea şi cofinanțarea executării lucrărilor **de construire și de extindere a clădirilor**.

Mijloacele nu se acordă pentru lucrările a căror finanțare în cuantum total este asigurată din alte surse.

Realizarea obligațiilor financiare se va efectua în conformitate cu solvabilitatea bugetului Provinciei Autonome Voivodina pentru anul 2023.

**CONDIŢIILE CONCURSULUI**

***1.*** *Semnatarii cererii*

Semnatarii cererii sunt:

* școlile de educație și instrucție elementară, școlile de educație și instrucție medie și instituțiile din domeniul nivelului de trai al elevilor din teritoriul Provinciei Autonome Voivodina, al căror fondator este Republica Serbia, P.A. Voivodina și unitatea autoguvernării locale;
* unitățile autoguvernării locale (în exclusivitate pentru nevoile instituțiilor preșcolare) din teritoriul P.A. Voivodina.

***2.*** *Criteriile de repartizare a mijloacelor*

Criteriile de repartizare a mijloacelor conform Regulamentului privind repartizarea mijloacelor bugetare pentru finanțarea și cofinanțarea modernizării infrastructurii instituțiilor de educație și instrucție elementară și medie și a instituțiilor din domeniul nivelului de trai al elevilor din teritoriul P.A.Voivodina, precum și conform Regulamentului privind repartizarea mijloacelor bugetare pentru finanțarea și cofinanțarea modernizării infrastructurii instituțiilor preșcolare din teritoriul P.A. Voivodina sunt:

1. Importanța realizării proiectului raportat la siguranța copiilor/elevilor, a educatorilor/profesorilor, și a angajaților care folosesc edificiile,
2. Importanța realizării proiectului raportat la asigurarea condițiilor calitative pentru realizarea activității educativ-instructive,
3. Justificarea financiară a proiectului
4. Durabilitatea proiectului
5. Interesul local respectiv regional al proiectului
6. Activitățile întreprinse cu scopul realizării proiectului
7. Sursele asigurate de mijloace pentru realizarea proiectului
8. Suma de mijloace de la închirierea clădirii sau a unei părți a clădirii care s-a plătit în bugetul Provinciei Autonome Voivodina în anul calendaristic precedent în raport cu anul când concursul a fost publicat.

**ÎNDRUMĂRILE GENERALE ALE CONCURSULUI**

Dacă din punct de vedere tehnic este posibil, proiectul se va realiza în mai multe etape independente de executare a lucrărilor, semnatarul cererii trebuie să prezinte cererea cu etapele clar menționate pentru executarea lucrărilor și cu mijloacele financiare menționate pentru toate etapele.

Descrierea lucrărilor şi devizul de lucrări anexate trebuie să conțină volumul precis al lucrărilor cu prețurile de pe piață, deoarece mijloacele se vor transfera semnatarului cererii în urma realizării procedurii de achiziție publică în conformitate cu Legea privind achizițiile publice (cel mult până la cuantumul aprobat). Surplusul de lucrări și lucrările neprevăzute, Secretariatul nu le poate finanța.

 Semnatarul cererii care pentru un anumit proiect a concurat și în alte părți, are drept de prezentare a cererii și la concursul în cauză dacă în momentul prezentării cererii nu a avut, sau nici nu a putut să știe despre faptul că i-au fost aprobate mijloace conform unui alt concurs pentru proiectul în cauză.

În caz de prezentare a cererii cu cofinanțarea lucrărilor, mijloacele asigurate pentru participarea instituţiei pot fi proprii, din donaţii şi din bugetul tuturor nivelurilor de putere.

În urma acordării mijloacelor conform Concursului, Beneficiarul va avea următoarele obligaţii:

* să semneze contractul privind acordarea mijloacelor bugetare cu Secretariatul Provincial pentru Educaţie, Reglementări, Administraţie şi Minorităţile Naţionale ‒ Comunităţile Naţionale (în continuare: Secretariatul) prin care se vor reglementa drepturile şi obligaţiile reciproce ale părţilor contractante;
* să desfăşoare procedura de achiziţie publică corespunătoare în conformitate cu Legea privind achizițiile publice (Monitorul oficial al R.S.”, nr. 91/19);
* să angajeze o persoană independentă care exercită control de specialitate asupra executării lucrărilor în cauză;
* să respecte în totalitate Instrucțiunile pentru realizarea contractului privind acordarea mijloacelor bănești din bugetul P.A. Voivodina pentru anul 2023.

**MODUL DE PREZENTARE A CERERII**

Cererile se prezintă în exclusivitate pe formularul unic de concurs al Secretariatului. Documentaţia de concurs completă se poate prelua începând cu 22.02.2023 pe web adresa Secretariatului [**www.puma.vojvodina.gov.rs**](http://www.puma.vojvodina.gov.rs)

Cererile se remit prin poştă, pe adresa: Secretariatul Provincial pentru Educație, Reglementări, Administrație și Minoritățile Naționale – Comunitățile Naționale cu mențiunea „pentru concursul – pentru finanţarea şi cofinanțarea reconstruirii, adaptării, asanării și întreținerii prin investiții a edificiilor instituțiilor de educație și instrucție elementară și medie, a edificiilor instituțiilor din domeniul nivelului de trai al elevilor și ale instituțiilor preșcolare din teritoriul Provinciei Autonome Voivodina pentru anul 2023”, Bulevar Mihajla Pupina 16, 21000 Novi Sad sau se prezintă personal, prin predarea la registratura organelor provinciale ale administrației din Novi Sad (parterul edificiului Guvernului Provincial).

**Anexat cererii la concurs, se prezintă:**

**A) PENTRU FINANȚAREA ȘI COFINANȚAREA RECONSTRUIRII, ADAPTĂRII, REPARĂRII ȘI ÎNTREȚINERII PRIN INVESTIȚII A EDIFICIILOR**

1. **copia documentației tehnice în baza căreia organul competent pentru eliberarea autorizației de construcție a eliberat decizia privind aprobarea executării lucrărilor (în cazul în care proprietarul edificiului unde se execută lucrările este P. A. Voivodina, și instituția nu a procurat decizia privind aprobarea executării lucrărilor, această instituție prezintă copia documentației tehnice în baza căreia în urma procurării avizului pentru executarea lucrărilor de la Guvernul Provincial, organul competent va elibera decizia privind aprobarea executării lucrărilor);**
2. **copia deciziei privind aprobarea executării lucrărilor pe care o eliberează organul competent pentru eliberarea autorizației de construcție (în cazul în care proprietarul edificiului unde se execută lucrările este P. A. Voivodina, instituțiile care n-au procurat decizia privind aprobarea pentru executarea lucrărilor, prezintă actul organului competent prin care se confirmă că a fost prezentată documentația tehnică completă corespunzătoare, în baza căreia în urma primirii avizului Guvernului Provincial pentru executarea lucrărilor se va elibera decizia privind aprobarea pentru executarea lucrărilor;**
3. **descrierea lucrărilor și devizul de lucrări semnat și autentificat din partea proiectantului responsabil (documentul nu mai vechi de șase luni cu paginile numerotate, trebuie obligatoriu să conțină data elaborării);**
4. **în cazul cofinanţării a se remite dovada privind asigurarea mijloacelor pentru cofinanţarea lucrărilor (contractul, decizia, extrasul din bugetul unităţii autoguvernării locale etc.) împreună cu Declaraţia privind participarea la cofinanţarea lucrărilor în cauză, semnată şi sigilată în mod corespunzător (Declaraţia a se remite în formă liberă);**
5. **în cazul în care semnatarul cererii a plătit în bugetul Provinciei Autonome Voivodina mijloacele de la închirierea construcției sau a unei părți a construcției în anul calendaristic precedent a se remite copia contractului de închiriere și dovada privind plata efectuată (extrasul de la Direcția de Trezorerie).**

**B) PENTRU FINANȚAREA ȘI COFINANȚAREA ÎNTREȚINERII CURENTE A EDIFICIILOR**

1. **fotocopia actului eliberat din partea organului competent pentru eliberarea autorizației de construcție, prin care se confirmă că tipul în cauză al lucrărilor la descrierea și devizul lucrărilor prezentat pentru întreținerea curentă a edificiilor respectiv lucrărilor pentru care nu eliberează decizia privind aprobarea pentru executarea lucrărilor conform Legii privind planificarea și construcțiile (Monitorul oficial al RS”, nr. 72/09, 81/09-rect., 64/10-hotătârea CC, 24/11, 121/12, 42/13-hotărârea CC, 50/13-hotărârea CC, 98/13-hotărârea CC, 132/14, 145/14, 83/18 31/19, 37/19 – altă lege, 9/20 şi 52/2021).**
2. **descrierea lucrărilor și devizul de lucrări semnat și autentificat din partea proiectantului responsabil (documentul nu mai vechi de șase luni cu paginile numerotate, trebuie obligatoriu să conțină data elaborării);**
3. **în cazul cofinanţării a se remite dovada privind asigurarea mijloacelor pentru cofinanţarea lucrărilor (contractul, decizia, extrasul din bugetul unităţii autoguvernării locale etc.) împreună cu Declaraţia privind participarea la cofinanţarea lucrărilor în cauză, semnată şi sigilată în mod corespunzător (Declaraţia a se remite în formă liberă);**
4. **în cazul în care semnatarul cererii a plătit în bugetul Provinciei Autonome Voivodina mijloacele de la închirierea construcției sau a unei părți a construcției în anul calendaristic precedent a se remite copia contractului de închiriere și dovada privind plata efectuată (extrasul de la Direcția de Trezorerie).**

**Termenul de prezentare a cererilor la Concurs este 17.03.2023.**

Secretariatul îşi rezervă dreptul de a solicita semnatarului cererii, după necesitate, documentaţie şi informaţii suplimentare, respectiv de a stabili îndeplinirea condiţiilor necesare pentru repartizarea mijloacelor.

Comisia nu va examina:

* cererile incomplete;
* sosite după termenul menționat ca ultima zi de prezentare a cererii la concurs;
* cererile nepermise (cererile prezentate din partea persoanelor neautorizate și din partea subiecților care nu sunt prevăzuți prin concurs);
* cererile care nu se referă la destinațiile prevăzute prin concurs;
* cererile Beneficiarilor care în anul calendaristic precedent nu au respectat dispozițiile Contractului privind repartizarea mijloacelor din bugetul P.A.V.;
* cererile Beneficiarilor care în anul calendaristic precedent nu au justificat mijloacele repartizate din bugetul provincial al Provinciei Autonome Voivodina prin rapoartele financiare și narative.

Rezultatele Concursului vor fi publicate pe pagina de internet a Secretariatului.

**Persoanele interesate pot obține informații suplimentare în legătură cu realizarea Concursului, la Secretariat, la numerele de telefon: 021/487 4614, 021/487 4036 şi 021/487 4336**

 Secretarul provincial

 Zsolt Szakállas